**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS KONTROLIUOJAMŲ UŽDARŲJŲ AKCINIŲ BENDROVIŲ PASIEKTŲ VEIKLOS TIKSLŲ ATITIKTIES JOMS NUSTATYTIEMS VEIKLOS TIKSLAMS VERTINIMO TVARKOS APRAŠO PATVIRTINIMO**

2018 m. rugsėjo   d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos akcinių bendrovių įstatymo 371 straipsnio 2 dalimi, vykdydama Vyriausybės atstovo Utenos apskrityje 2018 m. rugpjūčio 30 d. reikalavimą Nr. 10-78 „Dėl Lietuvos Respublikos akcinių bendrovių įstatymo 37¹ straipsnio 2 dalies nuostatos įgyvendinimo“,

Molėtų rajono savivaldybės taryba nusprendžia:

1. Patvirtinti Molėtų rajono savivaldybės kontroliuojamų uždarųjų akcinių bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašą (pridedama).

2. Įpareigoti Molėtų rajono savivaldybės kontroliuojamų uždarųjų akcinių bendrovių vadovus, rengiant veiklos strategijas, vadovautis šiuo sprendimu patvirtintu tvarkos aprašu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras

PATVIRTINTA

Molėtų rajono savivaldybės

tarybos 2018 m. rugsėjo d.

sprendimu Nr.

**MOLĖTŲ RAJONO SAVIVALDYBĖS KONTROLIUOJAMŲ UŽDARŲJŲ AKCINIŲ BENDROVIŲ PASIEKTŲ VEIKLOS TIKSLŲ atitikties joms nustatytiems veiklos tikslams VERTINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės kontroliuojamų uždarųjų akcinių bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašas (toliau – aprašas) nustato Molėtų rajono savivaldybės (toliau – Savivaldybė) kontroliuojamų uždarųjų akcinių bendrovių (toliau – bendrovės) pasiektų veiklos tikslų atitikties joms nustatytiems veiklos tikslams vertinimo tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos akcinių bendrovių įstatyme ir Lietuvos Respublikos vietos savivaldos įstatyme.

**II SKYRIUS**

**bendrovIŲ VEIKLOS STRATEGIJOS RENGIMAS**

3. Bendrovės vadovas rengia 5 metų bendrovės veiklos strategijos projektą. Rengdamas veiklos strategijos projektą, bendrovės vadovas išanalizuoja ir įvertina aplinką bei išteklius, suformuoja misiją, numato strateginius tikslus (ilgalaikius ir trumpalaikius) ir uždavinius tikslams pasiekti bei pasiūlo tikslų vertinimo kriterijus – konkrečius rodiklius. Bendrovės veikla planuojama pagal turimus ir planuojamus gauti finansinius, materialiuosius ir žmogiškuosius išteklius misijai vykdyti ir užsibrėžtiems strateginiams tikslams pasiekti.

4. Bendrovės vadovas pateikia parengtą bendrovės veiklos strategijos projektą Molėtų rajono savivaldybės administracijos direktoriui (toliau – Administracijos direktorius). Administracijos direktorius gali pasiūlyti papildyti ar pakoreguoti bendrovės vadovo numatytus veiklos tikslus ir veiklos planą. Konkrečius veiklos tikslų pasiekimo vertinimo rodiklius ir jų dydžius nustato Administracijos direktorius. Atsižvelgiant į bendrovės veiklos specifiką, kiekvienai bendrovei gali būti nustatomas skirtingas veiklos tikslų skaičius, tačiau vieneriems metams nustatomi ne mažiau kaip 3 tikslai.

5. Strateginiai tikslai formuluojami vadovaujantis tinkamumo, realumo, motyvavimo, suprantamumo, įsipareigojimo, suderinamumo principais.

6. Bendrovės veiklos strateginiams tikslams įgyvendinti formuluojami uždaviniai, kurie nusako, kokia yra planuojama veikla, užtikrinanti nustatyto tikslo įgyvendinimą per nustatytą laikotarpį.

7. Kiekvienam bendrovės veiklos suformuotam uždaviniui įgyvendinti numatomos priemonės, kurios turi būti aiškios, su konkrečiais numatytais įgyvendinimo terminais. Priemonių skaičius turi būti pakankamas, kad užtikrintų tinkamą uždavinio įgyvendinimą. Priemonė turi būti efektyviausias ir racionaliausias būdas norimam rezultatui su turimais (planuojamais) ištekliais pasiekti, ji turi būti aiški, suprantama, teisėta ir praktiškai įgyvendinama.

8. Bendrovės veiklos pasiektų tikslų ir jų uždavinių įvykdymui vertinti nustatomi vertinimo rodikliai:

8.1. bendrovės ūkinės-finansinės veiklos pelningumas;

8.2. suteiktų paslaugų apimties didėjimas;

8.3. teikiamų paslaugų efektyvumo didinimas;

8.4. papildomų finansavimo šaltinių pritraukimas;

8.5. investicijų, mažinančių paslaugų sąnaudas, gerinančių paslaugų kokybę, darbuotojų darbo sąlygas (ypač dėmesys kreipiamas į lėšų investicijoms gavimą iš įvairių ES šalių paramos fondų ir jų efektyvų įsisavinimą) panaudojimas;

8.6. vartotojų pasitenkinimo teikiamomis paslaugomis lygis bei jų skundų tendencijos;

8.7. konkrečių priemonių, susijusių su bendrovių veiklai keliamais tikslais bei uždaviniais, vykdymas.

9. Rengiant bendrovės veiklos strategiją, kartu rengiami ir finansiniai planai, rodantys, kaip, įgyvendinus veiklos strategiją, pakis bendrovės finansinė padėtis per planuojamą laikotarpį.

10. Parengta bendrovės veiklos strategija ateinančiam laikotarpiui pateikiama Administracijos direktoriui kartu su praėjusio laikotarpio metiniu finansinių ataskaitų rinkiniu. Bendrovės veiklos strategija gali būti tikslinama ne dažniau kaip kartą per pusmetį.

11. Parengtą bendrovės veiklos strategiją ir suderintą su Administracijos direktoriumi, kartu su nustatytais veiklos tikslų pasiekimo vertinimo rodikliais, tvirtina bendrovės valdyba. Jeigu valdyba nesudaroma – parengtą bendrovės veiklos strategiją tvirtina Administracijos direktorius.

**III SKYRIUS**

**Atitikties nustatymas BENDROVės nustatytiems veiklos tikslams**

12. Bendrovės vadovas iki kiekvienų metų balandžio 30 dienos Savivaldybės administracijos direktoriui teikia veiklos strategijos įgyvendinimo metinę ataskaitą ar metinį pranešimą – bendrovės veiklos per ataskaitinį laikotarpį apžvalgą, kurioje:

12.1. pateikia finansinių ir nefinansinių veiklos rezultatų analizę, nurodydamas, kaip buvo įgyvendintos veiklos strategijos priemonės bendrovės veiklos tikslams pasiekti, bei bendrovės veiklą apibūdinančius pagrindinius finansinius rodiklius (pelningumo, likvidumo, turto panaudojimo efektyvumo), jų kaitą per 3 paskutiniuosius metus;

12.2. apibūdina, kokią įtaką bendrovės veiklos rezultatams turėjo vidaus ir išorės veiksniai, rizika ir neapibrėžtumai, su kuriais bendrovė susidūrė;

12.3. aprašo, kokia buvo pasiekta bendrovės veiklos pažanga: darbo našumo augimas, naujų technologijų diegimas, rinkos plėtra ir pan.;

12.4. nurodo, kaip buvo įgyvendinamos audito rekomendacijos;

12.5. pateikia, kokie prognozuojami ateinančio laikotarpio bendrovės veiklos rezultatai;

12.6. aprašo bendrovės skolas tiekėjams ir pirkėjų įsiskolinimus bendrovei, jų įtaką bendrovės veiklai.

13. Bendrovės valdyba, o jeigu valdyba nesudaroma - Administracijos direktorius analizuoja ir vertina veiklos strategijos įgyvendinimo ataskaitą.

14. Bendrovės vadovas, likus ne mažiau kaip 6 mėnesiams iki kadencijos pabaigos, pateikia Administracijos direktoriui bendrovės veiklos strategijos įgyvendinimo ataskaitą, kurioje apibendrinami 5 metų kadencijos laikotarpiu įgyvendinti bendrovės veiklos tikslai, uždaviniai ir priemonės tikslams pasiekti.

**IV SKYRIUS**

**VEIKSMAI, JEIGU bendrovĖS nepasiekė VEIKLOS TIKSLŲ**

15. Administracijos direktorius įvertina, ar bendrovė pasiekė visus, ar tik iš dalies jai nustatytus veiklos tikslus, numatytus bendrovės veiklos strategijoje.

16. Jeigu bendrovė nepasiekė finansinių ir nefinansinių ilgalaikių ir trumpalaikių veiklos tikslų ar juos pasiekus tik iš dalies (dėl aplinkybių, kurių bendrovės vadovas negalėjo kontroliuoti, numatyti ir užkirsti kelio šių aplinkybių atsiradimui), prašoma bendrovės vadovo paaiškinimo dėl veiklos tikslų rodiklių neįvykdymo, ir kokių bus imtasi veiksmų siekiant geresnių bendrovės veiklos rezultatų. Gali būti svarstoma, ar bendrovės vadovas tinkamai atliko savo pareigas, ar bendrovės vadovas gali būti renkamas (skiriamas) antrajai kadencijai ar turi būti atšauktas iš vadovo pareigų.

**V SKYRIUS**

**BAIGIAMOSIOS NUOSTATOS**

17. Šis aprašas keičiamas, panaikinamas Molėtų rajono savivaldybės tarybos sprendimu.

18. Tai, kas nereglamentuota apraše, sprendžiama taip, kaip numatyta Lietuvos Respublikos teisės aktuose.

\_\_\_\_\_\_\_\_\_